Belaga

Belaga terletak di pedalaman Sarawak, Malaysia. Belaga terletak di Hulu Rajang, Bahagian Kapit, dan merupakan sebuah daerah yang luas dengan keluasan 19,403.27 km per segi, dan terletak jauh di pedalaman Negeri Sarawak. Daerah Belaga merupakan daerah yang kebanyakan diduduki oleh masyarakat Orang Ulu, seperti suku kaum Kenyah, Kayan, Penan, Ukit, Punan, Sihan, Lahanan, Kajaman, Sekapan dan Tanjung.
Empangan Bakun terletak di utara daerah ini.

Daerah Belaga bersempadanan dengan Daerah Baram, Bintulu, Tatau dan Kapit, dan dengan Kalimantan Utara, Indonesia. Banjaran Iran adalah merupakan garisan sempadan semulajadi yang memisahkan Daerah Belaga dengan Kalimantan Utara.

Muka bumi 
Daerah Belaga dihampari oleh kawasan dataran tanah tinggi ( kebanyakan melebihi 4,000 kaki dari paras laut ) dan kawasan lembangan-lembangan sungai. Sungai-sungai utama yang terdapat di Daerah Belaga adalah seperti Sungai Balui (kawasan Hulu Sungai Rajang) Sungai Linau, Sungai Plieran dan Sungai Belaga.

Wakil rakyat 
 Ahli Dewan Undangan Negeri bagi kawasan N.57, Belaga ialah YB. Encik Liwan Lagang. Beliau merupakan bekas Guru Besar SRK Long Panggai Belaga dan bekas Pegawai Pendidikan Daerah Belaga.

Lihat juga 
 Ikan Belaga

Rujukan

Pautan luar 
 Majlis Daerah Belaga 
 Peta kedudukan Belaga

[[Kategori:Bandar raya
 bandar dan kampung di Sarawak]]

Tempat di Sarawak